CELEX: 32017R0410
Language: hr
Date: 2017-03-08 00:00:00
Title: Provedbena Uredba Komisije (EU) 2017/410 оd 8. ožujka 2017. o izmjeni Uredaba (EZ) br. 184/2007 i (EU) br. 104/2010 u pogledu naziva nositelja odobrenja za kalij diformat (Tekst značajan za EGP. )

9.3.2017   
            
            
               HR
            
            
               Službeni list Europske unije
            
            
               L 63/98
            
         PROVEDBENA UREDBA KOMISIJE (EU) 2017/410
   оd 8. ožujka 2017.
   o izmjeni Uredaba (EZ) br. 184/2007 i (EU) br. 104/2010 u pogledu naziva nositelja odobrenja za kalij diformat
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 3.,
   budući da:
   
               (1)
            
            
               U skladu s člankom 13. stavkom 3. Uredbe (EZ) br. 1831/2003 društvo BASF SE podnijelo je zahtjev za promjenu naziva nositelja odobrenja iz Uredaba (EZ) br. 184/2007 (2) i (EU) br. 104/2010 (3).
            
         
               (2)
            
            
               Podnositelj tvrdi da je društvo ADDCON od društva BASF kupilo prava stavljanja na tržište kalijeva diformata kao dodatka hrani za životinje s učinkom od 15. studenoga 2016. Podnositelj zahtjeva dostavio je relevantne podatke kojima podupire svoj zahtjev.
            
         
               (3)
            
            
               Predložena promjena nositelja odobrenja u potpunosti je administrativne prirode i ne zahtijeva novu procjenu predmetnih dodataka. Europska agencija za sigurnost hrane obaviještena je o zahtjevu.
            
         
               (4)
            
            
               Kako bi se društvu ADDCON omogućilo korištenje prava stavljanja proizvoda na tržište, potrebno je izmijeniti uvjete predmetnih odobrenja.
            
         
               (5)
            
            
               Stoga bi uredbe (EZ) br. 184/2007 i (EU) br. 104/2010 trebalo na odgovarajući način izmijeniti.
            
         
               (6)
            
            
               Budući da ne postoje sigurnosni razlozi zbog kojih bi bilo potrebno odmah primjenjivati izmjene predviđene ovom Uredbom, primjereno je osigurati prijelazno razdoblje tijekom kojeg se mogu potrošiti postojeće zalihe.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 184/2007
   U stupcu 2. Priloga Uredbi (EZ) br. 184/2007 naziv nositelja odobrenja „BASF SE” zamjenjuje se nazivom „ADDCON”.
   Članak 2.
   Izmjena Uredbe (EU) br. 104/2010
   U stupcu 2. Priloga Uredbi (EU) br. 104/2010 naziv nositelja odobrenja „BASF SE” zamjenjuje se nazivom „ADDCON”.
   Članak 3.
   Prijelazne mjere
   Postojeće zalihe dodatka te premiksa i krmnih smjesa koji sadržavaju dodatak, koje su u skladu s odredbama koje se primjenjuju prije datuma stupanja na snagu ove Uredbe, mogu se nastaviti stavljati na tržište i upotrebljavati do njihova isteka.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Uredba Komisije (EZ) br. 184/2007 od 20. veljače 2007. o odobravanju za korištenje kalijevog diformata (Formi LHS) kao dodatka hrani za životinje (SL L 63, 1.3.2007., str. 1.).
   
      (3)  Uredba Komisije (EU) br. 104/2010 od 5. veljače 2010. o odobrenju kalij diformata kao dodatka hrani za krmače (nositelj odobrenja BASF SE) i o izmjeni Uredbe (EZ) br. 1200/2005 (SL L 35, 6.2.2010., str. 4.).